Trenutno je tu kakšnih 500 ljudi s čudnim izrazom na obrazu.
Videti je... Kar težko opišem.
Čisto iz sebe so. Ne morejo verjeti, da je John Lennon mrtev.
Bili so resnobni. Niso se prišli družit.
Prišli so žalovat.
Lennonova žena Yoko Ono je prosila, da njegova smrt...
JOHN, RADA TE IMAM
Jutro po Johnovi smrti sem stopil skozi vrata.
Okoli dovoza je bil rumen policijski trak.
Na tleh so bile črepinje.
Na pločniku je bila Johnova kri.
DRUŽINSKI PRIJATELJ
Prestopiti sem jo moral, da sem vstopil v blok.
Yoko je imela odsoten pogled.
Nekaj časa je strmela v televizor, čeprav je bil zvok izklopljen.
Na zaslonu se je znova in znova prikazovalo isto.
Z ulice sva slišala petje, čeprav sva bila v zgornjem nadstropju.
Zelo jasno sva ga slišala.
Pogledala me je in rekla: "Zakaj je tisti moški to naredil?"
VARUH V RŽI
2. del
PREISKAVA
Ja. Sem vodja kriminalistov. James T. Sullivan z newyorške policije.
Prosili smo vas, da pridete, da izveste, kaj za zdaj vemo
o umoru Johna Lennona.
Aretirali smo Marka Davida Chapmana,
stanujočega na South Kukui 55
na otoku Havaji. Sumimo ga umora Johna Lennona.
- Ima duševne težave? - Ta hip ne vemo.
Se je zdel priseben?
- Bil je zelo miren. - Lahko poveste, kam...
- Priseben? - ...je ustrelil Lennona?
Ustreljen je bil trikr... Ne. O tem ne smem govoriti.
To bo ugotovil mrliški oglednik.
Vendar je ran sedem.
Čeprav so lahko vstopne in izstopne.
- Koliko strelov je bilo? - Pištola je bila prazna. Pet.
- Je navedel razlog? Motiv? - Ne.
- Dobro. Hvala. - Hvala.
PRIPOVEDUJE
Na policijsko postajo so prišli novinarji z vsega sveta.
Hoteli so izvedeti več o človeku, ki je umoril Johna Lennona.
Kje sta bila? Sta sodelovala?
Hvala.
Dovolili so jim govoriti s policisti, vključenimi v preiskavo.
Lahko... Samo dokumente uredim.
Na postaji so me obkolili radovedni novinarji.
- Kolikokrat je bil ustreljen? - Je bil nezavesten?
- Ja, kolikor vem. - Je stokal, je kaj rekel?
- Ne. - Pa Yoko?
Histerična je bila. Ja.
En novinar je bil iz Anglije, drug iz Nemčije...
POLICIST
Vsi so hoteli govoriti z mano.
Primer je bil odmeven. Ves svet je slišal zanj.
- In vsi so hoteli vedeti. - Kaj veste o osumljencu?
- Kaj so vam povedali? - Nič.
Kje je bil, ko ste prišli tja?
- Pridržali so ga že. - Kdo?
Policist Spiro.
Imate splošni opis osumljenca?
Ko so me določili za Chapmanovega paznika,
sem bil ves iz sebe.
Sedel sem z moškim, ki je maloprej ubil Johna Lennona.
Sprva je bil zelo miren,
nato pa je postal živčen in se je začel tresti.
Vstopil je kriminalist in rekel, da so njegovo ženo obvestili...
Takrat se je zelo razburil.
Rekel je: "Na stranišče moram."
Rekel sem, da ga bom peljal tja. Odpeljal sem ga na stranišče.
Tam sem dejal: "Se zavedate, kaj ste naredili?"
Rekel je: "Ja. Ubil sem se. John Lennon sem."
In... Samo pogledal sem ga. Najraje bi ga vrgel skozi okno, pa...
Policisti so Chapmana zaslišali.
Nato so mu dovolili govoriti z ženo.
20. POSTAJA NEWYORŠKE POLICIJE
- Gloria? - Ja.
Tukaj policist Spiro.
- Ja. - Z vašim možem sem.
- Je... - Hotel je,
da vam povem, da je živ in zdrav.
Govoril bo z vami.
Pogovor so snemali, če bi Chapman razkril kaj pomembnega.
- Hej. - Živjo, Mark.
Je pri tebi policija?
Ne. Najprej je klical neki novinar.
Z nikomer drugim nočem govoriti.
Že, ampak ali nočeš, da pridem?
- Kam? - V New York.
Ne. Ostani, kjer si.
Si že dojel, kaj si naredil?
Vseeno te imam rada. Vedno te bom imela rada.
- Tudi jaz imam rad tebe. - V redu. Adijo.
Nismo se spraševali, ali je res moril on.
To smo vedeli. Ampak hoteli smo se prepričati,
da ni imel pomagača.
Hotel sem se pogovoriti z vsemi,
ki so kaj videli, preden so se raztepli.
Taksist Richard Peterson je bil pomembna priča.
Na policijski postaji je bila norišnica.
TAKSIST
Prava norišnica.
Novinarji so se že začeli zbirati. Novica je bila pomembna.
Natančno sem povedal, kaj sem videl.
Ampak ponoviti sem moral neštetokrat, ker je bilo tako nenavadno.
Chapman je po streljanju še vedno stal tam s pištolo v roki.
Nato jo je izpustil, si slekel površnik,
izvlekel knjigo in jo dvignil. Varuh v rži.
To je potrdil tudi eden prvih policistov na kraju zločina.
Ko smo Chapmana prijeli, se je nenavadno vedel.
Ni poskušal pobegniti, bral je knjigo.
Imel je priložnost,
da steče v park in izgine.
Da se vkrca na letalo za Havaje.
Nihče ne bi vedel.
Policisti so Chapmana po zaslišanju obtožili umora.
Ko so ga s postaje peljali na sodišče, smo sklenili...
Lahko bi ga kdo poskušal ustreliti. Sklenili smo uporabiti slepilni manever.
Ampak potrebovali smo prostovoljca.
Nekoga, ki mu ni bilo mar, da lahko umre.
Ne vem, kdo se je javil. Ampak tisto smo izpeljali.
Steve na sliki ven ne pelje Chapmana.
Skozi druga vrata smo ga odpeljali v patruljno vozilo in na sodišče.
Medtem so novinarji z vsega sveta začeli
raziskovati, kdo je Mark Chapman.
Oboževalci Beatlov so se zbrali na večernih molitvah.
Vsi so se spraševali le eno. Zakaj bi kdo hotel ubiti Johna Lennona?
Osumljenec je 25-letni Mark David Chapman.
Brezposelni varnostnik iz Honoluluja.
Mark David Chapman je neodvisni fotograf s Havajev.
Chapman je delal kot hišnik v bolnišnici Castle Memorial...
Vsakič, ko izvemo kaj novega,
se slika Marka Davida Chapmana spremeni.
Ves svet ve, kdo je bil John Lennon.
Zdaj ugotavljamo...
Poskušamo dobiti sliko njegovega domnevnega morilca.
Mogoče bi potem kaj razumeli.
Policisti so odkrili, da je Chapman pred umorom prenočil v Sheratonu.
Sodnika so prosili za nalog za preiskavo sobe.
Tja so prišli kriminalisti.
Po aretaciji osumljenca
smo odšli v hotel in dobili dovoljenje za vstop v sobo.
Na predalniku smo našli slike
in Chapmanove osebne predmete.
Očitno nam jih je nastavil.
"Obtoženec je na mizo položil naslednje predmete:
svoj potni list, kaseto z glasbo Todda Rundgrena
in Sveto pismo, odprto pri Janezovem evangeliju.
Med svoje osebne predmete je na sredino
položil majhen plakat Čarovnika iz Oza.
Pismo nekdanjega nadzornika Krščanske mladine v Fort Chaffeeju,
kjer je delal z vietnamskimi begunci."
Zdelo se je, da je vedno delal z otroki in ljudmi, ki so potrebovali pomoč.
Za nekatere so bili ti predmeti dokaz, da je bil umor naklepen.
Chapman je načrtoval umor in predvidel policijsko preiskavo.
Za Chapmanove odvetnike
pa so bili predmeti jasen dokaz njegove neprištevnosti.
Chapmanov odvetnik Herbert Adlerberg je sodnika prepričal,
da za Chapmana odredi psihiatrično opazovanje.
Zdi se zmeden.
Vsaj po mojem mnenju ni sposoben polno sodelovati
s svojim odvetnikom. In...
Lahko pojasnite?
Ne odgovarja smiselno na moja vprašanja,
zlasti ne na tista v zvezi z dogodkom.
Zato se mi zdi pametno,
da ga pred nadaljnjimi postopki pregledajo psihiatri.
Chapmana so odpeljali v bolnišnico Bellevue na oceno.
Tam ga je že čakal pomočnik inšpektorja Ed Hershey.
Ko so ga privedli, sem bil tam.
Z dvigalom sem se odpeljal v nadstropje zaporniškega oddelka.
V njem sta bila še on in policist.
Samo nekaj centimetrov narazen sva bila.
Vprašal sem ga, ali je v redu. Prikimal je.
Spomnim se, kako navaden se mi je zdel.
Nobene izrazite lastnosti ni imel.
Razmišljal sem, kako ga bom opisal novinarjem.
Zdel se je skoraj spokojen.
Nobenih čustev ni razkrival.
To je zaporniški oddelek bolnišnice Bellevue. Na njem je Mark Chapman,
domnevni morilec Johna Lennona.
Organi za izvrševanje kazenskih sankcij so zahtevali zelo stroge varnostne ukrepe.
Chapmana so prevzeli psihiatri.
Njegovo prisebnost in zmožnost za sojenje je ugotavljala dr. Naomi Goldstein.
O svojih ugotovitvah do zdaj še ni javno spregovorila.
Vstopil je. Pozdravila sem ga, se predstavila in mu ponudila stol.
Zanimalo me je, kaj se je zgodilo, kaj ga je vodilo.
Kar dolgo sva se pogovarjala.
Pokazal mi je veliko svojih plati.
Lahko je bil zloben, lahko je bil prijazen. Bil je naporen.
Trudil se je, da ne bi jasno odgovarjal.
Bil je skrivnosten.
"Govori povezano, tehtno, razumsko.
Zelo tesnoben je. Hiperventilira. Utrujen je,
vendar sodeluje in se dobro odziva." To pomeni, da je govoril z mano.
Ko sem bil pri Yoko,
sva slišala, kako tisoči ljudi pojejo Johnove pesmi.
ZBOGOM, JOHN
Prvi je poklical in prišel Ringo.
John je imel Ringa zelo rad. Ves čas je z žarom govoril o njem.
Šel sem k Yoko in rekel: "Vem, kako se počutiš."
Ona pa mi je naravnost odvrnila: "Ne, ne veš."
Zelo dobro sem ga poznal, ampak niti približno ne toliko kot ona.
Tam so bili ljudje in vpili:
"Pridi k oknu." To so vpili Yoko in Seanu.
Pa bi bilo bolje,
če bi jo pustili pri miru. Niso ga mogli oživiti.
Množica ji s predvajanjem njegove glasbe ni prav nič pomagala.
Ko sva stopila ven,
nisem hotel poslušati, kako radi so imeli Beatle.
Tako kmalu po Johnovi smrti že ne.
Nisem prišel k Beatlu.
Prišel sem k prijatelju.
Yoko je 9. decembra 1980 napisala tole:
"John ne bo imel pogreba.
Ta teden bomo določili večer za tihe molitve za njegovo dušo."
Johna so sežgali.
Kraj njegovih posmrtnih ostankov še vedno ni znan.
Nenadni umor brez očitnega motiva
je Lennonove najbližje pustil brez odgovorov.
Tega še nisem povedal.
Yoko me je med drugim prosila,
naj raziščem različne teorije...
Po Johnovem umoru je hotela, da raziščem teorije zarote.
Nekateri so verjeli, da so umor naročili vplivni ljudje.
Lennon je v sedemdesetih odkrito komentiral politiko ZDA.
Množice privržencev je mobiliziral proti Nixonu
in vojni v Vietnamu.
Fante bomo pripeljali domov. Vendar ne pozabimo na orožje.
Odpeljimo tudi orožje in potem bomo res nekaj dosegli.
Yoko in John sta bila prepričana, da so v bloku,
v njunem stanovanju prisluškovalne naprave.
Nobenega dvoma ni,
da so obveščevalne službe ZDA,
CIA, FBI, Državna varnost,
vohunile za njima.
Vem, kako zveni slušalka brez mikrofona.
Vsakič, ko se oglasim, v telefonski slušalki šumi.
Odprem vrata in na drugi strani ceste stoji več ljudi.
Sedem v avto, oni peljejo za mano.
Zavedel sem se, da je resno.
Bil sem tarča.
Preganjavica Johna in Yoko je bila utemeljena.
FBI-jevih dokumentov je za 12 kg.
Razkrivajo, da je bil Lennon
za Nixonovo vlado politično nevaren.
Nixonovih pisem FBI-jevemu direktorju je za več sto strani.
Naročil mu je, naj Johnu in Yoko
sledijo in ju nadzorujejo.
Na najvišji ravni so dobili navodila...
VSI SKRAJNEŽI SO NEVARNI
...naj nekako rešijo težavo z Lennonom.
Miru še nihče ni dal prave priložnosti.
Gandi in Luther King sta poskušala, a so ju ustrelili.
Če je Lennonov umor naročil nekdo tretji,
kako je bil z njim povezan Mark Chapman?
MKUltra je šifra za Cijin tajni projekt,
v katerem so ljudje nevede sodelovali v poskusih za nadzorovanje uma.
Dr. Milton Kline, mednarodni strokovnjak za hipnozo,
je bil pomemben sodelavec tega programa.
Večina vladnih obveščevalnih služb
je raziskovala, kako bi hipnozo lahko uporabila
za izvrševanje nekaterih obveščevalnih nalog.
Dr. Kline je Chapmana pozneje obiskal v zaporu
in bil del njegove zagovorniške ekipe.
Dokumenti jasno kažejo, da je Cia poskušala
oblikovati agente, nad katerimi bi imela kar največ vpliva.
To so najobsežnejši razkriti poskusi pranja možganov do zdaj.
Pri Cii so se navduševali nad nadzorovanjem uma.
Nekateri so verjeli, da je sodelovala pri atentatu na Roberta Kennedyja.
Sirhan se spomni, da je bil na večer umora v hotelu.
Spomni se samo tega, da je čedni mladenki nalival kavo.
Sirhan se spomni, da je šel skozi nišo, polno ogledal,
in da so ga ta zaslepila.
Odvetniki menijo, da je bil v hipnotičnem transu.
Sirhan se spomni, da se je sprva hotel rokovati s Kennedyjem,
ko pa je proti njemu drla množica, je izvlekel pištolo.
Chapmanovo nenavadno vedenje takoj po streljanju na Lennona
je glavnega kriminalista Rona Hoffmana najbolj skrbelo.
Je bil sam? Je z njim kdo tajno sodeloval?
Je bila zarota?
Vsi smo razmišljali o tem.
Naša ekipa je na Havajih intervjuvala Chapmanove prijatelje in sorodnike.
Govorili smo z njegovimi domačimi, z vsemi, ki so ga poznali.
Večinoma je molčal in bil je zelo dober delavec.
Prijeten, tih in pameten mladenič.
Zelo intelektualen in trezno razmišljujoč.
Chapmanovo življenje ostaja neurejen mozaik.
Njegovi prijatelji ga še vedno poskušajo sestaviti.
Še vedno se sprašujejo,
ali je Mark Chapman, ki so ga poznali zadnja leta,
res isti kot moški, obtožen umora Johna Lennona.
Chapmana
so enako zavzeto poskušali razvozlati novinarji in policisti.
Kmalu so izsledili osebo, ki mu je bila najbližje.
Popoldne so pred stanovanje Chapmanovih postavili varnostnika.
Njegova žena Gloria Abe
naj bi bila v njem s prijateljico. Ni hotela govoriti z novinarji.
Pred vrata smo prišli ob sedmih zjutraj,
preden so tja napotili varnostnika, in zaslišali jok.
Novinarji so jo vrgli iz tira.
Potrebovala je pravno pomoč. Poklicala me je.
Zdelo se mi je najučinkoviteje, da vse novinarje zbobnamo skupaj,
jim dovolimo spraševati po mili volji, da opravimo z vsem skupaj.
Obožujem Beatle,
žalujem za Johnom Lennonom ter izrekam iskreno sožalje njegovi ženi
Yoko in sinu Seanu.
Reči želim le, da mi je zelo žal za to, kar se je zgodilo
Yoko Ono in njeni družini, da je moral njen mož umreti.
Ko sem Glorio slišal reči, da je velika škoda, da je moral Lennon umreti,
nisem bil prepričan, da se je samo nerodno izrazila.
Če ga Chapman ne bi šel ubit, mu ne bi bilo treba umreti.
Ni pa pomenilo, da je vnaprej vedela, da bo umrl.
Takrat se po mojem še ni sprijaznila s tem,
da ga je ubil njen mož.
Gloria ni naredila nič in ni sodelovala pri načrtovanju umora.
Zavestno Marku zagotovo
ni pomagala izvršiti tistega dejanja.
Pričala je iskreno,
a precej hladno.
Pričakoval sem več čustev.
Ampak verjetno je pač taka.
Kristjanka sem. Zame je odpuščanje nekaj najbolj plemenitega.
Od nekdaj se mi zdi, da znam odpuščati.
Gloria je odgovarjala novinarjem,
vendar je nekatere plati odnosa s Chapmanom zamolčala.
Povedala mi je, da je Chapman po poroki
začel piti in jo celo večkrat udaril.
Včasih se je zdelo, da se ne zaveda, kaj počne.
Zato je podvomila o njegovem duševnem zdravju.
V New Yorku pa je psihiatrinja dr. Naomi Goldstein
oblikovala mnenje glede Chapmanove sposobnosti za sojenje.
Sposobnost za sojenje je opredeljena kot sposobnost
obdolženčevega razumevanja obtožb in sodelovanja pri svoji obrambi.
Niti približno se mi ni zdel psihotičen.
Nisem našla dokazov o halucinacijah in blodnjah.
Končna ocena – sposoben za sojenje.
Umaknite se. Dajte no. Umaknite se.
Žalujočo javnost je pred sojenjem preplavila jeza.
ODVETNIKU GROZILI S SMRTJO!
G. Adlerberg, zakaj ste dali odpoved?
Chapmanov odvetnik ni več zmogel.
Klicali so me norci, iskalci resnice. Telefoni so zvonili po ves dan.
Menil sem, da ga v takih okoliščinah ne morem ustrezno braniti.
Umaknite se.
Morali smo domnevati, da bi ga nekateri radi ubili,
ker je ustrelil enega od Beatlov.
Poiskati smo mu morali zelo varno nastanitev.
Sklenili smo, da bo najbolj varen v bolniški celici zapora Rikers.
Chapmana so zaradi groženj s smrtjo odpeljali iz bolnišnice Bellevue.
Rikers je otok v Vzhodni reki.
Pot do njega vodi samo po mostu
in je precej nedostopen glede na to, da je v New Yorku.
Ta osama je bila za Chapmana idealna.
Med vse hujšo sovražnostjo
je v ospredje stopil mlad in razmeroma neizkušen odvetnik.
37-letni Jonathan Marks je povedal,
da so ga zjutraj vprašali, ali bi prevzel primer.
Ni imel razloga za zavrnitev.
Veliko ljudi je jeznih na Chapmana, vi pa ga boste branili.
Kaj porečete na to?
Ne predstavljam si, da bi se kdo, ki je jezen na g. Chapmana,
znesel nad mano. Sem le odvetnik, ki zastopa stranko.
Marks je zaradi zahtevnosti primera najel Davida Suggsa.
Po mojem imamo odvetniki moralno dolžnost,
da branimo nepriljubljene kazenske obtožence.
Vendar to ni lahko.
Že prej sem sodeloval pri odmevnih primerih.
Ampak ta primer je bil nekaj povsem drugega.
Prav nič podoben prejšnjim.
Chapmana so zagovorniki začeli obiskovati v zaporu.
Nedelja je in jaz sem prišel na otok Rikers obiskat Marka Chapmana.
Snemali so vse pogovore z njim.
Zelo sem vesel, da vas zastopam.
Ti pogovori so tokrat objavljeni prvič.
Obljubite, da...
Samo enkrat bom vprašal.
Boste vztrajali z mano do konca?
Obljubim.
Vprašate lahko, kolikokrat želite.
Bilo je čudno, ker se je včasih med pogovorom zdel povsem normalen.
Potem pa...
Nenadoma je izustil kaj tako čudaškega,
da si vedel, da ni pri pravi.
Povejte, kaj je bilo.
Ta misel je nekoliko nora.
Mislil sem, da bi postal nekdo drug, če bi nekoga ubil.
Kdo pa?
Poznate knjigo Varuh v rži?
- Ja. - Pri sebi sem jo imel, veste?
Mislil sem, da bom postal lik iz knjige.
Zdaj vem, da...
- V koga naj bi se spremenili? - V Holdena Caulfielda.
Mislil je, da se bo dobesedno spremenil v Holdena Caulfielda,
v junaka iz knjige Varuh v rži.
Da se bo iz precej okroglega
mladega moža spremenil v visokega vitkega najstnika.
Ni razmišljal razumsko.
Seveda ni bilo dvoma, da je ubil Lennona.
Ni poskušal pobegniti.
Vprašanje je bilo,
v kakšnem duševnem stanju je bil, ko ga je ubil.
Porotnikom smo nameravali dokazati,
da je neprišteven in zato spada
v psihiatrično ustanovo,
ne pa v zapor.
Vendar tožilstvo ni sprejelo, da se brani z neprištevnostjo.
Če bi bil nekdo tako zelo duševno bolan...
TOŽILEC
...da bi prijel pištolo in mislil, da je banana...
To bi lahko bila možnost za sklicevanje na neprištevnost.
Menili smo, da ni duševno bolan.
Vedel je, kaj počne, imel je pištolo in jo uporabil.
Vedel je, da ni ravnal prav,
saj je po umoru počakal policijo.
Kaj bodo ugotavljali psihiatri?
- Kdaj ga bodo pregledali? - Motiv?
Zanimalo jih bo njegovo duševno stanje ob dejanju.
Chapmanov glavni zagovornik Jonathan Marks
je razkril protislovnega sodelavca svoje ekipe.
- Izbral sem najboljšega. - Nam zaupate ime?
Ni Milton Kline hipnotizer?
Milton Kline je klinični psiholog
ki pri diagnosticiranju uporablja hipnozo.
Marks je najel nekdanjega svetovalca Cie za nadzorovanje uma.
Lahko ste jih usposobili za nekritično rabo orožja,
da brezčutno in brez razmisleka koga ustrelijo.
Brez oklevanja, brezskrbno.
Mark, to je dr. Milton Kline.
Pozdravljeni, Mark.
Dr. Kline je upal, da bo morebitne skrite vidike razkril s hipnozo.
Mark, usmerite pogled v strop.
Počasi zaprite veke.
Naj se vaše telo začenja sproščati.
Od temena do konic nožnih prstov.
Čedalje bolj sproščeni postajate.
Čedalje bolj. Čedalje bolj.
V zelo čudnem stanju sem. Zelo sem sproščen.
Ima tak učinek, ne?
Poskusite si v duhu naslikati tisti prizor.
- Prizor smrti? - Ja.
V redu. Sedel sem. Pripeljal je avto.
Vedel sem, da je njegov. Rekel sem si: "To je to."
Vrata so se odprla. Iz avta je stopila Yoko. Pokimal sem ji.
Nato je ven prišel John.
Ko je šel mimo, sem ga pogledal.
Nato sem stopil k robniku,
prehodil slaba dva metra, se obrnil, stopil predenj.
vzel pištolo iz žepa,
jo uperil vanj
in streljal.
Izstrelil sem vseh pet krogel.
Potem so me odpeljali. In takrat sem rekel: "Varuh v rži sem."
Se spomnite svojih občutij? Samo občutij.
Bilo je, kot da nisem jaz. Vendar sem bil.
Jaz sem streljal. Tega se spomnim.
Kateri del vašega uma je odločil?
Vidim boj. Del mene tega ni hotel narediti, del pa.
Spomnim se glasu v glavi:
"Streljaj, streljaj." Ko je šel mimo.
In sem streljal.
Zdaj bomo, kot je prosila Yoko Ono, deset minut tiho molili
- za dušo Johna Lennona. - Gospe in gospodje...
Ugasnite vse radie.
Prosim, nehajte prodajati.
Tiho meditirajte. Začenjamo zdaj.
Molimo. Hvala.
Chapman se je pripravljal na sojenje,
v Centralnem parku pa se je množica zbrala na molitvi za Lennona.
Eden od navzočih je še posebej pozorno spremljal nedavne dogodke.
To je bil John Hinckley ml.
Tudi on je imel izvod Varuha v rži.
In poskušal je ustreliti predsednika ZDA.
PRIHODNJIČ
Mark Chapman se sklicuje na neprištevnost.
Češ da mu je to naročil Bog.
Kriv je. Ne verjamem v izgovarjanje na neprištevnost.
Ni bil duševno bolan.
Hotel je zasloveti.
MOŠKI, KI JE USTRELIL LENNONA
V drugačnih okoliščinah
bi mu sodili kot neprištevnemu. Ustrelil je napačnega človeka.
Prevedla Polona Mertelj